**Бет бұру.**

Пауыл

*«...тірі жүремін бе, не өлемін бе, әрдайым болғандай, қазір де өз бойымда Иса Мәсіхтің дәріптелетініне үміт артып, соған нық сенемін. Себебі Мәсіх — менің өмірім, ал өлім мен үшін ұтыспен тең.».* ***(Філіпіліктерге 1:20-21)***

Кейбір адамдар туылғаннан әйгілі болып туылады, кейбіреулерге билік сенім артқандықтан, ал кейбіреулер өз өмірлерінде әртүрлі кедергілерге тап болады, сол жағдай оларды белгісіз бір елге апарып тастайды, алайда олар сол жерде де бәрібір өзін мойындатып, атаққа ие болып жатады. Бұл ұлы адамдар, шыныменде даңққа ылайықты. Міне, бір адам сондай болды, ол яһудилердің отбасында дүниеге келген, сол кездегі гректердің білім ордасы болған Тарс қаласында туылды, бұл Загрос тауында, қазіргі Туркияда орналасқан. Өзінің өмірінің бірінші жартысында оның аты Тарстық Сауыл болды, бірақ кейін қайта тірілген Мәсіхпен кездескеннен соң, ол Елші Пауыл деген атпен белгілі болды.

Осы елші секілді, өз ісіне берілген, ешбір адам мәсіхшіліктің өсіп-дамуына әсер етпеген. Оған Құдай ерекше дарындар сыйлаған, Жаңа Өсиеттің он үшін кітабын сол жазған. Бұл Киелі Кітап авторларының ішінде, басқаларға қарағанда ең көбін жазған адам. Бірінші ғасырдағы Құдай сөзін зертеуші ретінде, ол мәсіхшіліктің доктриналық негізін қалады, қауымды басқару жүйесін қалыптастырды және «ұлы елші» деген атаққа ие болды, ол Ізгі Хабарды Иерусалимнен Римге дейін, мүмкін Испанияға дейін уағыздап таратты.

Оның мәсіхшілікке бет бұрғаны жайлы «Елшілердің істері» кітабының тоғызыншы тарауынан оқып білуге болады, Сауыл Дамаскке қарай бет алды, осы сапарында ол көз жанарынан айырылып қалған еді, кейінрек сол жерде оның көзі қайта көретін болды. Оның бет бұруы күтпеген, әрі толықтай болды. Сауыл бұрын жан сала берілген парызшыл болса да, мәсіхшілердің ең үлкен жауы болды, ал енді керісінше, ол оларға жақ болып, Ізгі хабаршыға айналды, ол енді теңіз жүзіп, басқа континенттерге барып, жаңадан қабылдағандарды іздеумен болды.

Сол үшін ол бұрынғы сенімде бірге болған яһудилер тарапынан әрқашан қудалау көре бастады. Бір күні Иерусалимде қасарысқан халықтың алдында тұрып, өзіне мынадай мінездеме берді; «Мен яһудимін, Кіликияның Тарс қаласында тудым, ал осы қалада өсіп, атақты Гамалиелден тыңғылықты тәлім алдым. Ата-бабаларымыздың Таурат заңын мұқият сақтай отырып, осы тұрған өздеріңіз сияқты Құдайдың құрметі үшін жан-тәніммен ұмтылдым. Сол жолға түскендерді өлгендерінше қудаладым, оларды еркек болсын, әйел болсын шынжырмен бұғаулап, түрмеге жапқыздым. Бұл ісіме бас діни қызметкер мен бүкіл Ақсақалдар кеңесі куә. Мен солардан тіпті Дамаскідегі бауырларымызға арналған хат алып, сондағыларды тұтқындап, Иерусалимге айдап әкеліп, жазалау үшін сол жаққа бардым». (Елші істер. 22:3-5).

Пауыл бет бұрғаннан кейін бірден мәсіхшілер тарапынан оған сенімсіздік таныта бастайды, алайда ол олардан тура солай болатынын күткен еді. Араб жерінде үш жыл жеке өзі болғаннан кейін, ол Дамаскіге қайтып келді, содан соң ары қарай Иерусалимге барып, Петір және Иса Мәсіхтің ағасы, сол кезде қауымды басқарып тұрған, Жақыппен кездесуге барды. Кейінрек өзінің туған қаласы Тарсқа қайтып келді, сол жерде жеті жыл бойы өзінің қол өнері, шатыр тігумен айналысты, ақыры оны Барнаба тауып алып, оған; «Сауыл бауырым, Иеміз саған мұқтаж», дейді.

Пауыл өзінің достарымен бірге үш үлкен елшілік сапарға шығып, мәсіхшілік шындықты көптеген қалалар мен ауылдарға сеуіп шықты. Ол өлімге кесілу дегеннің мағынасын жақсы түсінді, себебі оны бірнеше рет қорлап, сенім үшін түрмеге де қамады. Пауыл өзінің хаттарының бірі Қорынт қаласындағы қауымға жазғанда, ол өзінің жүрегін ақтарып былай жазды; «Жан-жақтан қысым көрудеміз, бірақ тапталған жоқпыз, шарасыз болып қысылудамыз, бірақ үмітімізді үзген жоқпыз. Қуғынға түссек те, Тәңір Ие бізді жалғыз қалдырған жоқ; жығылсақ та, жойылмаймыз». Осы жерде Пауыл қалай оны өзінің жаулары, яғни яһудилерден бес рет, олардың дәстүрі бойынша отыз тоғыз реттен дүре соққаны және үш рет таяқпен ұрғаны жайлы айтады.

Пауылдың екі рет ұзақ мерзімге түрмеге қамалғаны жайлы мәлімет бар; бір рет Римде үй қамағында, екі жылға жуық отырды, сол жақтан ол әртүрлі қауымдарға хаттар жазды, ал екінші рет оның соңғы қамалуы болды, біздің заманымыздың 67 жылы, сол жерде оны қинап-азаппен өлтірді. Пауылдың өмірінің мақсаты мен қалауы мынадай болған; «...тірі жүремін бе, не өлемін бе, әрдайым болғандай, қазір де өз бойымда Иса Мәсіхтің дәріптелетініне үміт артып, соған нық сенемін. Себебі Мәсіх - менің өмірім, ал өлім мен үшін ұтыспен тең». (Філіпіліктерге 1:20-21)».

Қандай ерекше адам! Біз қарыздар адамдардың бірі, міне, сол.